
Z A P I S N I K

30. sjednice Vijeća Mjesnog odbora „Bruno Bušić“, 27. rujna 2023. u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 članova Vijeća, te otvara 30. sjednicu Vijeća Mjesnog odbora.
Predsjednica predlaže usvajanje zapisnika 28. i 29. sjednice koje su članovi Vijeća zaprimili e-mailom.
Vijeće prihvaća tekst Zapisnika 28. i 29. sjednice jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći


D N E V N I   R E D

1. Aktualna komunalna problematika
2. Korištenje prostora MS „Bruno Bušić“
3. Izvješća, pitanja i prijedlozi



Ad 1. Aktualna komunalna problematika

a) Predsjednica obavještava vijećnike kako je potrebno dostaviti požurnice Gradskom uredu za prostorno uređenje, izgradnju Grada, graditeljstvo, komunalne poslove i promet te naglasiti kako je potrebno ubrzati rješavanje neriješene prometne problematike na koju je Vijeće Mjesnog odbora „Bruno Bušić“ ukazalo u prosincu 2022. godine.

Predsjednica otvara raspravu. U raspravi sudjeluju svi prisutni članovi Vijeća.
Potpredsjednica Vijeća Sandra Tomljenović ističe kako su dostavljeni sljedeći žurni zahtjevi po odlukama Vijeća Mjesnog odbora:
I. Zamjena postojećih uspornika na Borongajskoj cesti preko pješačkog prijelaza kod autobusnog stajališta Kolareva.  Potpredsjednica ističe kako je predmetna odluka donesena u kolovozu 2021. godine.

II. Zahtjev za izvršenjem očevida i pokretanjem postupka izmjene prometne signalizacije na raskrižju Gjalskog - Zapoljska - Borongajska cesta na sljedeći način:

Potrebno je produžiti trajanje zelenog svjetla na semaforu iz smjera Zapoljske prema K.S. Gjalskom i obratno za dodatne dvije sekunde kako bi se osiguralo da pješaci mogu sigurno prijeći cestu za vrijeme trajanja zelenog svjetla. Također, treba osigurati vremenski razmak između trenutka kada se pali crveno svjetlo na Borongajskoj cesti i trenutka kada se pali zeleno svjetlo na K.S. Gjalskog - Zapoljska, kako bi se smanjila opasnost od prometnih nesreća na tom raskrižju. Ovo raskrižje je problematično, a svake godine se događa nekoliko prometnih nesreća.

III. Potrebna zamjena postojećih uspornika i postavljanje novih "uzdignutih ploha" uspornike na K.S. Gjalskog (kod parka, škole i vrtića) i u Vidrićevoj ulici kod kućnog broja 23. Odluka o zamjeni uspornika smatra se hitnom i bitnom, s obzirom na visoki rizik na tom području, posebno jer se radi o mjestima gdje se kreću školska i vrtićka djeca. Ovo treba postaviti kao najviši prioritet.
 
Vijećnici jednoglasno donose zaključak o ponavljanju gore postavljenih zahtjeva radi hitnog rješavanja prometne problematike.

b) Predsjednica navodi kako je zaprimljen zahtjev radi postavljanja rampe za bicikle na pothodniku Ulica kneza Branimira – Ulica Divka Budaka i pothodnik Branimirova – Željezničar (HŽ stanica Maksimir).

Predsjednica otvara raspravu. U raspravi sudjeluju svi prisutni članovi Vijeća.
Potpredsjednica Vijeća ističe kako su pothodnici u projektu rekonstrukcije te kako su rampe predviđene projektima. Predsjednica će o istome sastaviti odgovor na predmetni upit. 

Ad 2. Korištenje prostorija MS Bruno Bušić

Predsjednica navodi kako su zaprimljena tri zahtjeva za korištenje prostorija Mjesnog odbora „Bruno Bušić.“ Jedan zahtjev za korištenje odnosi se na subotu, 14. listopada 2023. godine, te dva zahtjeva fizičkih osoba; Gorana Kovačića, domjenak povodom odlaska u mirovinu na dan 6. listopada 2023. godine od 15 do 22 sata te Marije Rinkovec, privatni rođendan 15. listopada 2023. godine od 9 ujutro do 21 navečer.

Predsjednica ističe kako je jedini problem s korištenjem prostorija to što su korisnici nerijetko ostavljali prostorije mjesnog odbora u neurednom i nereprezentativnom stanju, a na što je upućivao i domar prilikom zaključavanja prostorija.

Predsjednica otvara raspravu. U raspravi sudjeluju svi prisutni članovi Vijeća.
Vijećnici jednoglasno donose odluku o odobrenju zahtjeva za korištenje prostorija Mjesnog odbora „Bruno Bušić“ u gore navedenim terminima.

Vijeće Mjesnog odbora „Bruno Bušić“ odobrava korištenja prostora:
 

· Mariji Rinkovec u terminu 15. 10. 2023. od 9 do 21 sat


· SUH – Peščenica u terminu 14. 10. 2023. od 9 do 22 sata


· Goranu Kovačiću u terminu 6. 10. 2023. od 11 do 22 sata



Ad 3. Izvješća, pitanja, prijedlozi


a) Potpredsjednica ističe kako je 25. rujna 2023. godine izvršen očevid s predstavnicima iz Zagrebačkih Cesta te je predloženo da se za Borongaj aerodrom izradi cjeloviti projekt proširenja postojećih parkirnih kapaciteta i izrade nogostupa koji bi povezao područje od 9B do Parka Šumica na zapadnoj strani ulice. Navodi da kako bi bilo moguće krenuti u realizaciju izrade nogostupa, prvo je potrebno osigurati dodatna parkirna mjesta na istočnoj strani ulice. To bi uključivalo proširenje postojećih parkirališta na određenim dijelovima te izradu novih parkirališta na drugim lokacijama.

Vijećnici jednoglasno donose zaključak radi donošenja kompletne projektne dokumentacije za Ulicu Borongaj aerodrom od broja 3 do 9B radi uređenje cijele ulice.

Potpredsjednica nadalje navodi kako su predstavnici Zagrebačkih cesta naveli kako na adresi Gjalskog 48, 50, 52 postoji zeleni otok na kojemu je moguće proširiti postojeći parkirni kapacitet.  

Svi vijećnici su se jednoglasno složili s prijedlogom radi donošenja projektne dokumentacije za proširenje parkirnog kapaciteta na zelenom otoku kod Gjalskog 48, 50, 52.  

Zaključak
o uvrštavanju u Plan komunalnih potreba

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih potreba uvrsti:
· izradu projektne dokumentacije za rekonstrukciju/uređenje Ulice Borongaj aerodrom od broja 3 do 9B 
· izradu projektne dokumentacije za proširenje parkirnih kapaciteta na zelenom otoku kod Gjalskog 48, 50, 52.  

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Potpredsjednica ističe kako na adresi Borongaj aerodrom 7 auti parkiraju na zelenoj površini te bi uređenje staze bilo nesvrsishodno bez prethodnog uređenja parkirnih mjesta. Ističe kako je potrebno postaviti upit radi mogućnosti provedbe projekta kojim bi se simultano uredili staza i parkirna mjesta s obzirom na to da je prilazu potrebna sanacija, ali se od strane Zrinjevca ne preporuča uređenje stazice dok se ne uredi parkirno mjesto te prilaz ispred zgrade.

Svi vijećnici su se jednoglasno složili s prijedlogom postavljanja upita radi donošenja projektne dokumentacije za simultano uređenje staze i parkirnih mjesta na adresi Borongaj aerodrom 7.  

b) Vijećnik Marinko Blažević ističe problem neriješene problematike u asfaltiranju s obzirom na to da se nalazi na adresi Jakšićeva 3 nalazi rupa nasred ceste. Predsjednica ističe kako je zahtjev za saniranje rupe na kolniku proslijeđen nadležnim službama sredinom rujna.


***

Pitanja i prijedloga nema i ovime je iscrpljen dnevni red. Predsjednica u 20:00 zatvara 30. sjednicu VMO.

Zapisnik vodila: Iva Ramljak

KLASA: 024-08/23-003/1749
URBROJ: 251-13-11-11/002-23-4
Zagreb, 27. rujna 2023.



                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.

